కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రాహుల్ రామ‌కృష్ణ‌ పెళ్లి.. చాలా సీక్రెట్ అట
బీచ్‌లో.. రొమాంటిక్ వాతావరణంలో తన ప్రేయసి చేతులు పట్టుకుని.. మోకాళ్లపై కూర్చొని ప్రపోజ్ చేస్తున్నట్టుగా ఉన్న ఫోటోని షేర్ చేస్తూ.. ‘జనవరి 15న నేను పెళ్లి చేసుకోబోతున్నాను.
Samayam Telugu | Updated:
Oct 23, 2018, 03:21PM IST
రాహుల్ రామ‌కృష్ణ‌ పెళ్లి.. చాలా సీక్రెట్ అట
తెలంగాణ యాసతో పర్ఫెక్ట్ టైమింగ్ డైలాగ్స్‌తో కమెడియన్‌గా తనకంటూ ఓ ప్రత్యేక ఇమేజ్‌ను సొంతం చేసుకున్న రాహుల్ రామ‌కృష్ణ‌ త్వరలో పెళ్లికొడుకు కాబోతున్నాడు. ఈ విషయాన్ని ట్విట్టర్ ద్వారా అభిమానులతో పంచుకున్నారు రాహుల్ రామ‌కృష్ణ‌. తెలంగాణ హైదరాబాద్ ప్రాంతానికి చెందిన రాహుల్ రామ‌కృష్ణ‌ మెకానికల్ ఇంజనీరింగ్‌ను మధ్యలోనే వదిలేసి జర్నలిస్ట్‌గా కొన్నాళ్లు పనిచేశారు. రైటర్‌గా కొన్నాళ్లు పనిచేసి సినిమాపై ఉన్న మక్కువతో ‘సైన్మా’ అనే షార్ట్ ఫిలింతో దర్శకుల దృష్టిలో పడ్డారు. అనంతరం శ్రీనివాస్ రెడ్డి ‘జయంబు నిశ్చయంబురా’ చిత్రంలో హీరోకి ఫ్రెండ్ క్యారెక్టర్‌లో నటించారు.
తరువాత సన్సేషనల్ హిట్ మూవీ ‘అర్జున్ రెడ్డి’లో హీరో ఫ్రెండ్ క్యారెక్టర్‌లో డిఫ‌రెంట్ ఆటిట్యూడ్‌, డైలాగ్ డెలివ‌రీతో కొత్తదనం చూపించి నవ్వులు పూయించారు. అనంతరం భరత్ అనే నేను, సమ్మోహనం, చి.ల.సౌ, గ్యాంగ్ స్టర్ వంటి చిత్రాల్లో వరస అవకాశాలను అందిపుచ్చుకున్నారు. ఇవ ఇటీవల విడుదలై సన్సేషనల్ హిట్ మూవీగా నిలిచిన ‘గీత గోవిందం’ సినిమాలోనూ తన మార్క్ కామెడీతో చెలరేగిపోయారు. తాజాగా తాను ఓ ఇంటి వాడిని కాబోతున్నా అంటూ ట్వీట్ చేశారు.
బీచ్‌లో.. రొమాంటిక్ వాతావరణంలో తన ప్రేయసి చేతులు పట్టుకుని.. మోకాళ్లపై కూర్చొని ప్రపోజ్ చేస్తున్నట్టుగా ఉన్న ఫోటోని షేర్ చేస్తూ.. ‘జనవరి 15న నేను పెళ్లి చేసుకోబోతున్నాను. ఎవరికీ చెప్పకండి.. సీరియస్‌గా..’ అంటూ పెళ్లి కబురు చెప్పారు రాహుల్ రామ‌కృష్ణ‌. అయితే ఈ ఫోటోలో పెళ్లిచేసుకోబోతున్న ఈ జంట క్లియర్‌గా కనిపించడం లేదు. అమ్మాయి ఎవరన్నది పెళ్లి వరకూ సస్పెన్స్‌గా ఉంచుతాడో లేక మరో ఫోటో షేర్ చేస్తాడో చూడాలి.
Psst.. I’m getting married on January 15th.  Don’t tell anyone.  Seriously. https://t.co/fx4mVulayv
&mdash; Rahul Ramakrishna (@eyrahul) 1540248605000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.